Resultat

=Resultat av prosjektet=

Etter endt prosjekt sitter vi nå igjen med litt blandede følelser. Det var mye som gikk skeis, men også noe som gikk etter planen. Det gikk også dårlig med bollen, som løsnet etter det andre skuddet, etter at en ekstern "hjelper" skulle prøve å skape underverker, men vi klandrer ingen. Det er vel heller tvilsomt at det tredje skuddet vårt ville gått noe særlig lenger. Men det var aldri fare for at noen skulle bli skadet, så sikkerheten ble godt ivaretatt(HMS). Det var ellers litt bittert at når vi først kom sist i lengdekonkurransen, at vi også måtte bite i det sure eplet å innse at vi heller ikke vant designprisen. Men vi holdt oss godt innenfor de konkurransekriteriene som ble gitt, både innen lengde, høyde og bredde, kanskje litt for godt, for det at den var så liten og lett hadde de andre gruppene en konkurransefordel. Ellers er det mulig at vi kunne fått et bedre resultat om vi hadde fått bedre tid til å sjekke det ut og justere vinkelen til utskytningen, samt bollen. Vi brukte heller ikke eksterne energikilder. Vi velger å ikke fokusere så mye på resultatet på konkurransen, men heller på prosjektet som helhet, og da mener vi at vi har større grunn til å være fornøyd.

Alt i alt er vi ikke særlig fornøyd med resultatet på utskytningen, men vi er veldig fornøyd med store deler av tanke- og arbeidsprosessen, som har gått bra, selv om det til tider var hektisk. Vi vil også takke elevene fra 3AUA for den hjelpen og de innspillene dem kom med!

Her er det en video av hvor langt katapulten skjøt, og som man kan se, sprekker bollen som ballen ligger i.

media type="youtube" key="S68gvAb54YE" width="425" height="350"